***Նախագիծ 9-90***

**ՈՐՈՇՈՒՄ N - Ա
  մայիսի 2022թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2016 ԹՎԱԿԱՆԻ ՀՈՒՆԻՍԻ 29-Ի N 37-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով, հաշվի առնելով Կապան համայնքի ղեկավարի   առաջարկությունը, **Կապան համայնքի ավագանին որոշում  է.**

1. Հայաստանի Հանրապետության Սյունիքի մարզի Կապան համայնքի ավագանու 2016 թվականի հունիսի 29-ի «Համայնքային սեփականություն հանդիսացող Ձորք թաղամասի թիվ 11/4 հասցեում գտնվող բնակավայրերի նշանակության հասարակական կառուցապատման 0.005 հա հողամասը հասարակական կառուցապատման նպատակով աճուրդով վաճառելու մասին» թիվ 37-Ա որոշման մեջ կատարել հետևյալ փոփոխությունը.

1) Որոշման 1-ին կետում «(խանութ-սրահ)» բառերը փոխարինել «(բնակելի տուն)» բառերով:

 2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

**ՀԻՄՆԱՎՈՐՈՒՄ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Նախագծով նախատեսվում է** Հայաստանի Հանրապետության Սյունիքի մարզի Կապան համայնքի ավագանու 2016 թվականի հունիսի 37-ի «Համայնքային սեփականություն հանդիսացող Ձորք թաղամասի թիվ 11/4 հասցեում գտնվող բնակավայրերի նշանակության հասարակական կառուցապատման 0.005 հա հողամասը հասարակական կառուցապատման նպատակով աճուրդով վաճառելու մասին» թիվ 37-Ա որոշման մեջ կատարել փոփոխություն։ Քանի որ հողամասի սեփականատերը խանութ-սրահ կառուցելու փոխարեն ցանկանում է կառուցել բնակելի տուն, հետագայում համայնքի ղեկավարի կողմից հողամասի գործառնական նշանակությունը փոխելու համար անհրաժեշտ է, որ մինչ այդ ավագանու որոշման մեջ կատարվի փոփոխություն:

**ՏԵՂԵԿԱՆՔ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության Սյունիքի մարզի Կապան համայնքի ավագանու 2016 թվականի հունիսի 29-ի «Համայնքային սեփականություն հանդիսացող Ձորք թաղամասի թիվ 11/4 հասցեում գտնվող բնակավայրերի նշանակության հասարակական կառուցապատման 0.005 հա հողամասը հասարակական կառուցապատման նպատակով աճուրդով վաճառելու մասին» թիվ 37-Ա որոշման մեջ փոփոխություն կատարելու մասին համայնքի ավագանու որոշման ընդունման կապակցությամբ համայնքի բյուջեում առայժմ եկամուտների ավելացում կամ նվազեցում չի նախատեսվում: